Viborger Samler, 1833-03-23
Blandet. Admiral Roussin skal have undertegnet Freden mellem Mehemed-Ali og Porten paa de af Sidstnævnte foreslagne Betingelser. Under disse Omstændigheder skal den russiske Flaade, der den 20de Februar var, 4 Linieskibe, 4 Fregatter og en Brig, stærk, ankret ved Bujukdere, igjen forlade Bosphorus og indtil videre begive sig til Sizepolis. - Kongen af Spanien skal igien have havt et saa stærkt Recidiv, at man i nogle Øieblikke ansaae ham for død. – J Catalonien ere alvorlige Uroligheder udbrudte. I Nærheden af Girona kom det den 27de Febr. til en formelig Træfning med en Carlistbande, der var forstærket af royalistiske Frivillige og Bønder. Af Tropperne faldt 3 Mand, og 9 saaredes. Saavel i Figueras som i Barcelona selv ere Fængslinger forefaldne. Fra den sidste Stad er Generalcapitainen Lander i største Hast brudt op mod Girona med to Regimenter og nogle Kanoner. – En fra den würtembergske Regjering udstædt Note i Anledning af den Deputerede Pizers Motion med Hensyn paa den tydske Forbundsdags Beslutninger, har vakt megen Misfornøielse og ansees som constitutionstridig. Næsten alle Kammerets Medlemmer, saavel Regjeringens Tilhængere som Oppositionen, have erklæret sig imod den. Da Regjeringen truede med Kammerets Opløsning, erklærede Pizer at maatte forsvare sig strax. "Jeg har sagde han hverken villet angribe de constitutionelle Staters monarchiske Princip eller Forbundsforsamlingen i og for sig selv. Men det, at intet af Forbundsactens Løvter opfyldes. (Præsidenten raaber: "Dette hører ikke til Dagens Orden." Lidenskabelig Bevægelse paa alle Sider.) Pizer vedblev: "Jstedet for de almindeligt lovede Forfatninger erklærer den (preussiske?) Regjering vor Tids constitutionelle Bestræbelser for demagogiske Machinationer. Jstedet for Pressefrihed have vi Censur, istedetfor Handelsfrihed trykkende Mellemrigs-Told. Den Mening, som jeg har udtalt, deele Tusinde; jeg har holdt det for min Pligt som Deputeret, at yttre den her. Jeg har gjort mit. Finder Kammeret ved Raadslagningen min Motion uantagelig, saa lad det forkaste den. Kan det ikke det, saa maa det iagttage sin egen Ret tilligemed min." Hvis man vilde have paalagt Pizer Taushed, da vare 35 Deputerede brudte op og havde sendt deres Fuldmagter tilbage. De hessiske Stænder skulle nu afgjøre, om Prof. Jordan kan admitteres som Deputeret fra Universitetet i Marburg uden Regjeringens Sanction. – Sammenkaldelsen af de hessiske Stænder er rimeligviispaaskyndet ved Committeens Beslutning at sætte Præsidenten for Jndenrigsdepartementet, Geheimeraad Hassenpflug, under Anklage. – Da den græske Kong Otto i de første 8te Dage efter sin Ankomst forblev ombord paa Fregatten Madagascar, for at give Tropperne Tid til at udskibes, og anordne Ceremoniellet, ved Landingen og Hyldingen, saa havde i Mellemtinde en umaadelig Folkemængde samlet sig ved Nauplion, som begunstiget af Veiret, bivonakerede i det Frie og ved Synet af den længselfuldt ventede Fyrste hilste ham med ubeskrivelig Enthusiasme. Mange kastede sig til Jorden og udgøde Taarer. Havet var fyldt med utallige Skibe af enhver Størrelse, der vare hidkomne fra Archipelagets Øer. Jndtog, Besøg i Kirken, Tedeum, Tiltaler, Eedsaflæggelser og Audientser vare i Forveien nøie bestemte i et Program. Den franske Commandant overleverede Kongen Stadens Nøgler paa et Sølvfad. Efter endte Ceremonier begarHs. Maist. sig endnu engang ombord paa Fregatten til et Middagsmaaltid og vendte om Aftenen tilbagetil Landet under den utallige Folkemængdes jublende Frydeskrig. De følgende Dage brød den største Deel af de baierske Tropper op for at besætte de forskjellige Fæstninger, der bleve dem overgivne af Franskmændene, 800 forbleve i Nauplion. J hele Grækenland, ogsaa i Maina, hersker den fuldkomneste Rolighed.